recursal/SuperWikiNEXT-32B huggingface dataset:
**อัน มาชิโระ** (ญี่ปุ่น: ましろ杏; อักษรโรมัน: An Mashiro; 23 มกราคม ค.ศ. 1990 – ) เป็นนักแสดงเอวีจากจังหวัดคานางาวะ ส่วนสูง: 163 ซม. สัดส่วน: อก 103 ซม. (คัพ J) เอว 60 ซม. สะโพก 98 ซม. ในสังกัดลินซ์

เธอมีงานอดิเรกคือชมภาพยนตร์ (ภาพยนตร์ที่เธอชอบคือ*คิลบิล*), การทำอาหาร และมีความสามารถพิเศษคือการสนทนาภาษาอังกฤษ

ประวัติและชีวิตส่วนตัว
----------------------

ก่อนที่เธอจะได้รับการเปิดตัวในวงการเอวี เธอเติบโตขึ้นมาในบ้านที่ชนบท และใช้ชีวิตแบบนักเรียนธรรมดา ๆ ครั้นเมื่ออายุได้ 18 ปี เธอมีประสบการณ์ครั้งแรกกับนักเรียนไฮสกูลที่เรียนอยู่ ณ ไฮสกูลอีกแห่งหนึ่ง ชื่ออัน มาชิโระ ที่ใช้ในการแสดงได้รับการตั้งโดยสไตลิสต์ และเธอไม่ทราบที่มา ส่วนเหตุผลที่เธอมาเป็นนักแสดงเอวี เนื่องด้วยเธอชอบดูวิดีโอสำหรับผู้ใหญ่และได้สมัครด้วยตัวเอง อิมเมจวิดีโอของเธอได้รับการเปิดตัวในเดือนมิถุนายน ค.ศ. 2009 และในเดือนกันยายนของปีเดียวกัน เธอได้เปิดตัวเอวีในฐานะนักแสดงสาวของคาวาอี\*

ในเดือนเมษายน ค.ศ. 2011 เธอได้เป็นนักแสดงซึ่งผูกขาดของพรีเมียม โดยวาไรตีโชว์โอเนดาริมัสแคตดีเอกซ์! (ออกอากาศเมื่อวันที่ 6 เมษายน ค.ศ. 2011) ได้รับการเปิดตัวเป็นภาษาอังกฤษ และเธอได้ประกาศว่าจะอำลาวงการหลังจากปรากฏตัวครั้งสุดท้ายในผลงานที่เผยแพร่ในวันที่ 7 ธันวาคมของปีเดียวกัน

อย่างไรก็ตาม เธอได้กลับคืนสู่วงการเอวีต่อในเดือนสิงหาคม ค.ศ. 2017 ภายใต้สังกัดลินซ์ (เดิมชื่อมากส์กรุป)

ในช่วงเริ่มต้นของการเดบิวต์ เธอมักจะรับบทเป็นน้องสาว แต่หลังจากนั้น เธอก็ปรากฏตัวบ่อยขึ้นในฐานะผู้หญิงที่แต่งงานแล้ว ทั้งนี้ เธอมีหน้าอกขนาดคัพ B เมื่อครั้งยังเป็นนักเรียนมัธยมต้น และมีขนาดใหญ่ขึ้นเมื่อเธอเป็นนักเรียนมัธยมปลาย

อ้างอิง
-------

1. ↑  "カンパニー松尾が愛したオンナたち". *ザ・ベストマガジン スペシャル*. KKベストセラーズ. **20** (7): 70. 2012-07. `{{cite journal}}`: ข้อความ "和書" ถูกละเว้น (help); ตรวจสอบค่าวันที่ใน: `|date=` (help)
2. 1 2 3 4 5  桃太郎映像 ましろ杏に100の質問 2010年12月10日

แหล่งข้อมูลอื่น
---------------

* อัน มาชิโระ ที่ทวิตเตอร์（2017年8月2日 - ）
แยกศรีย่าน
**ศรีย่าน** เป็นย่านการค้าอยู่บริเวณสี่แยกศรีย่าน ตรงจุดตัดของถนนสามเสนกับถนนนครไชยศรี อยู่ในพื้นที่เขตดุสิต เป็นย่านที่มีร้านค้า ร้านอาหารมากมาย ตั้งเรียงรายอยู่ริมสองฝั่งถนนและภายในตลาดศรีย่าน

ประวัติ
-------

ถนนนครไชยศรี
### ทุ่งสามเสน

แต่เดิมนั้นบริเวณนี้เป็นทุ่งเรียกว่า *ทุ่งสามเสน* บริเวณนี้มีวัดเก่าแก่ คือ วัดโบสถ์สามเสน อยู่ริมคลองสามเสน ตามประวัติของกรมการศาสนาบันทึกไว้ว่า สร้างเมื่อวันที่ 1 กุมภาพันธ์ พ.ศ. 2251 และได้รับพระราชทานวิสุงคามสีมาเมื่อวันที่ 20 กุมภาพันธ์ พ.ศ. 2271 ในสมัยกรุงศรีอยุธยา แสดงว่าย่านนี้มีผู้คนอาศัยอยู่ตามริมฝั่งแม่น้ำเจ้าพระยามาตั้งแต่ก่อนสมัยกรุงศรีอยุธยาแล้ว 

### วังและคฤหาสถ์

จนเมื่อ พ.ศ. 2441 ทุ่งสามเสนได้รับความสนใจจากพระบรมวงศานุวงศ์และขุนนางข้าราชการทั่วไป เพราะพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้ซื้อที่ชายทุ่งระหว่างคลองผดุงกรุงเกษมไปจดคลองสามเสน แล้วสร้างพลับพลาที่ประทับชั่วคราวขึ้นที่เรียกว่า *สวนดุสิต* เป็นเหตุให้มีขุนนางข้าราชการและพระบรมวงศานุวงศ์ตามกันมาสร้างคฤหาสน์และสร้างวังกระจายไปทั้งทุ่ง จนกลายเป็นย่านที่อยู่อาศัยก่อนทุ่งอื่นทั้งหมด พ.ศ. 2443 เปิดใช้รถรางกรุงเทพ สายสามเสน มีรถรางวิ่งผ่านบริเวณศรีย่าน

บริเวณศรีย่านเป็นที่ตั้งของวังพระองค์เจ้าดิลกนพรัฐ พระราชโอรสรัชกาลที่ 5 ซึ่งประสูติจากเจ้าจอมมารดาทิพเกสร เจ้าหญิงในตระกูลเจ้าเจ็ดตนแห่งล้านนา ปัจจุบันเป็นที่ทำการของการไฟฟ้านครหลวง และปลายถนนนครไชยศรีจากศรีย่านไปลงแม่น้ำเจ้าพระยา คือ ท่าพายัพ เป็นท่าเรือสำหรับรับเสด็จเจ้านายฝ่ายเหนือที่ล่องเรือลงมาที่วังของพระองค์เจ้าดิลกนพรัฐ

### ตลาดศรีย่าน

ตลาดศรีย่านตั้งขึ้นมาตั้งแต่สมัยสงครามโลกครั้งที่สอง ป้ายของตลาดยังคงเขียนว่า "ตลาดสรีย่าน" ในยุคนั้นมีทั้งคนไทยและคนจีนเข้ามาตั้งชุมชนและสร้างจุดค้าขาย แลกเปลี่ยนสินค้า บริเวณศรีย่านเป็นจุดที่ญี่ปุ่นมาทิ้งระเบิด มีหลุมหลบภัยอยู่

### ปัจจุบัน

ศรีย่านในปัจจุบันมีลักษณะชุมชนเล็ก ๆ มีตลาดเก่า มีร้านขายอาหารมากมาย เช่น ร้านจิวก๋วยเตี๋ยวลูกชิ้นปลา ก๋วยเตี๋ยวหมูศรีย่าน ร้านยำแหนมพี่อ้อ ห่อหมกแม่บุญมา ปาเน็ตโทนเบเกอรี่ & เรสเตอรอง ขนมปังปิ้งศรีย่าน บุษบาเป็ดย่าง ร้านซาฮะเฮียง ร้านโรตีออจัน ร้านลูกชิ้นศรีย่าน ร้านบะหมี่หัวโต ร้านขนมบ้าบิ่นศรีย่าน ร้านศรีย่านนมสด (นิวมล) และร้านเต้าทึง ศรีย่าน เป็นต้น 

มีห้างสรรพสินค้า ชื่อ ฟอร์ดดีพาร์ทเม้นต์สโตร์ (แต่เดิมชื่อ ห้างเอดิสัน) มีโรงพยาบาลการไฟฟ้านครหลวง มีวิทยาลัยเทคโนโลยีวิมล ศรีย่าน และวิทยาลัยอาชีวศึกษา อาชีวศิลป์

การเดินทาง
----------

ย่านศรีย่านมีรถโดยสารประจำทางที่ผ่าน ได้แก่ สาย 3, 9, 14, 16, 30, 32, 33, 49, 51, 64, 65 ,505 และ 524 ทางน้ำมีเรือด่วนเจ้าพระยา ท่าพายัพ

อ้างอิง
-------

1. ↑  "เหตุที่มี "บ้านเขมร" และ "บ้านญวน" อยู่ที่ทุ่งสามเสน! ก่อนจะถูกบุกเบิกเป็นย่านสร้างวังจนเต็มทุ่ง!!". ผู้จัดการออนไลน์.
2. ↑  ""ทุ่งสามเสน" สถานตากอากาศของ ร.๕! ถูกบุกเบิกเป็นวัง จนเป็นย่านที่อยู่อาศัยไปหมดก่อนทุ่งอื่น!!". ผู้จัดการออนไลน์.
3. ↑  "เดินเล่นชิมของอร่อยที่ "ตลาดศรีย่าน" ย้อนรอยวันวานสมัยสงครามโลกครั้งที่ 2". urbancreature.co.
4. ↑  ฬียากร เจตนานุศาสน์. "ศรีย่าน...ละลานตา รวมร้านอร่อยจานเด่น". กรุงเทพธุรกิจ.
5. ↑  "สายที่ผ่าน แยกศรีย่าน".
6. ↑  "เที่ยวถิ่นอร่อย "ศรีย่าน" ชมตลาด ไหว้พระสุขเกษม". ผู้จัดการออนไลน์.
**นาโอะ อาซาฮิ** (ญี่ปุ่น: 朝日奈央; โรมาจิ: *Asahi Nao*) คือ ไอดอลญี่ปุ่น สังกัด"VISION FACTORY agency" และเป็นหนึ่งในสมาชิกรุ่นที่สอง ของวง"ไอดอลลิ่ง!!!" หมายเลขประจำตัวคือ 15

ประวัติการทำงาน
---------------

นาโอะ อาซาฮิ เข้ามาเป็นสมาชิกรุ่นที่สอง ของวง ไอดอลลิ่ง!!! เมื่อเดือน เมษายน ปี พ.ศ. 2551 
ผลงานแรกที่เธอได้ร่วมร้องกับเพื่อนๆ คือ ผลงานซิงเกิ้ลที่ 3 "โคคุฮาคุ"

ในช่วงเดือนธันวาคม ปีพ.ศ. 2551 ไอดอลลิ่ง!!!ได้มีการแบ่งกลุ่มย่อย 4 กลุ่ม เธอได้รับเลือกให้ไปอยู่กลุ่ม "คยุนคยุน ไอดอลลิ่ง!!!" และได้ออกผลงานซิงเกิ้ลที่ 6 "เบตะ นะ ชิทสึเรน ~ชิบูย่า นิ ฟุรุ ยูกิ~"

ในช่วงเดือนธันวาคม ปีพ.ศ. 2552 ไอดอลลิ่ง!!!ได้มีการแบ่งกลุ่มย่อย 2 กลุ่ม เธอได้รับเลือกให้ไปอยู่กลุ่ม "พูโยะ พูโยะ ไอดอลลิ่ง!!!" และได้ออกผลงานซิงเกิ้ลที่ 10 "เลิฟเมจิค ฟีเวอร์"

ผลงาน
-----

### รายการทีวี

* Idoling!!! (เมษายน 2008 - ปัจจุบัน)
* Idoling!!! Niki (เมษายน 2008 - ปัจจุบัน)

### นิตยสาร

* Love Berry(ラブベリー) (พฤษภาคม 2009 - ปัจจุบัน)

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2012-02-17. สืบค้นเมื่อ 2013-04-16.

ดูเพิ่ม
-------

* ไอดอลลิ่ง!!!
* คยุน คยุน ไอดอลลิ่ง!!
* พูโยะ พูโยะ ไอดอลลิ่ง!!!

แหล่งข้อมูลอื่น
---------------

* Asahi Nao Official Website เก็บถาวร 2013-04-23 ที่ เวย์แบ็กแมชชีน
* Love Berry Profile เก็บถาวร 2011-06-14 ที่ เวย์แบ็กแมชชีน
* Idoling!!! Official Website
* Official Blog เก็บถาวร 2011-10-22 ที่ เวย์แบ็กแมชชีน
**วัดนะลองจอง** (สันสกฤต: नाथ्लौंग क्यौंग, พม่า: နတ်လှောင်ကျောင်း [naʔl̥àʊɰ̃ tɕáʊɰ̃]; แปลว่า วัดกักวิญญาณ) เป็นวัดฮินดู อุทิศแด่พระวิษณุ วัดแห่งนี้ตั้งอยู่ภายในกำแพงเมืองเก่าพุกาม

วัดนะลองจอง อยู่ทางตะวันตกของวัดตะบะญุ และเป็นวัดฮินดูเพียงไม่กี่แห่งที่เหลืออยู่ในพุกาม วัดนะลองจองเป็นหนึ่งในวัดที่เก่าแก่ที่สุดในพุกาม และสร้างขึ้นในคริสต์ศตวรรษที่ 11 รัชสมัยของพระเจ้าอโนรธามังช่อ นักประวัติศาสตร์บางส่วนเชื่อว่าวัดแห่งนี้สร้างขึ้นในคริสต์ศตวรรษที่ 10 รัชสมัยของกษัตริย์ญองอู้ ซอยะฮ่าน เดิมทีวัดนี้สร้างขึ้นโดยชาวฮินดูพม่าเชื้อสายอินเดีย ในคริสต์ศตวรรษที่ 11 รวมถึงวาณิชและพราหมณ์ที่รับใช้กษัตริย์ โครงสร้างเดิมหลายแห่งของวัดหายไป แม้ว่าห้องโถงใหญ่จะยังคงอยู่ก็ตาม เดิมทีวัดแห่งนี้ประดิษฐานรูปพระวิษณุอวตารอยู่ อย่างไรก็ตามปัจจุบันเหลือเพียงเจ็ดรูปเท่านั้น วัดอิฐแห่งนี้ถูกโดดเดี่ยวและไม่ได้รับการซ่อมแซมเป็นเวลาหลายปี โดยได้รับความเสียหายจากแผ่นดินไหว

วัดตั้งอยู่บนผังสี่เหลี่ยมจัตุรัส โดยด้านบนลดหลั่นสูงชัน อาจถูกสร้างขึ้นโดยช่างฝีมือชาวอินเดียที่เข้ามาในพุกามช่วงคริสต์ศตวรรษที่ 10 เนื่องจากเป็นวัดที่เก่าแก่ที่สุดในพุกาม รูปแบบของวัดจึงได้มีอิทธิพลและเป็นแรงบันดาลใจให้กับโครงสร้างทางพุทธศาสนาอื่น ๆ อีกมากมายที่ตามมา อีกตำนานเล่าว่าวัดแห่งนี้สร้างขึ้นเพื่อเก็บ *นะ* ทั้งหมดจากวัดอื่น ๆ เพื่อที่พุทธศาสนาจะได้สถาปนาขึ้นในอาณาจักรพุกาม

อ้างอิง
-------

1. ↑  Pierre Pichard (1994), Inventory of Monuments at Pagan, vol. 6, Monuments [numbered] 1440-1736, Kiscadale EFEO UNESCO, Paris, see Monument 1600
2. ↑  Paul Strachan (1990), Pagan: Art & Architecture of Old Burma, 2nd edition, Kiscadale Publications, ISBN 978-1870838856

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ วัดนะลองจอง

* Nathlaung Kyaung Temple (built c. 931), with images and text by Robert Fiala of Concordia University, Nebraska, USA
* *Pictorial Guide to Pagan*. Rangoon: Ministry of Culture. 1975 [1955].
* Location map of Nat Hlaung Kyaung Temple Go Historic Maps
"**ฟอร์จูเน็ตซัน**" (อังกฤษ: Fortunate Son, ท. บุตรผู้โชคดี) เป็นเพลงโดยวงดนตรีร็อกสัญชาติอเมริกัน ครีเดนซ์เคลียร์วอเตอร์รีไววัล (Creedence Clearwater Revival) ซึ่งเผยแพร่ทางสตูดิโออัลบั้มลำดับที่สี่ของวง ชื่อ *วิลลีแอนด์เดอะพัวร์บอยส์* (*Willy and the Poor Boys*) ก่อนหน้านี้มีการเผยแพร่เป็นซิงเกิ้ลคู่กับ "ดาวน์ออนเดอะคอร์เนอร์" (Down on the Corner) ในเดือนกันยายน ค.ศ. 1969 ไม่นานเพลงนี้ก็กลายเป็นเพลงประจำขบวนการต่อต้านสงคราม เป็นสัญลักษณ์การแสดงออกของการคัดค้านการเกี่ยวข้องทางทหารของสหรัฐในสงครามเวียดนามและความเป็นเอกภาพกับทหารที่รบอยู่ในสงคราม เพลงนี้ใช้อย่างกว้างขวางในการพรรณนาสงครามเวียดนามและขบวนการต่อต้านสงครามในวัฒนธรรมป็อป

เพลงนี้ขึ้นถึงอันดับที่ 14 ในชาร์ตของสหรัฐในวันที่ 22 พฤศจิกายน ค.ศ. 1969 สัปดาห์ต่อมาหลังบิลบอร์ดเปลี่ยนวิธีการนับได้ขึ้นไปถึงอันดับที่ 9 และขึ้นต่อไปจนสูงสุดที่อันดับ 3 อีกสามสัปดาห์ถัดมา คือ วันที่ 20 พฤศจิกายน ค.ศ. 1969 เพลงนี้ได้รับรางวัลแผ่นเสียงทองคำของ RIAA ในเดือนธันวาคม ค.ศ. 1970 ใน ค.ศ. 2013 หอสมุดรัฐสภาเพิ่มเพลงนี้เข้าสู่สำนักทะเบียนบันทึกเสียงแห่งชาติ

อ้างอิง
-------

1. ↑  "Creedence Clearwater Revival". .telus.net. January 2, 1971. คลังข้อมูลเก่าเก็บจากแหล่งเดิมเมื่อ 2013-06-02. สืบค้นเมื่อ June 12, 2010.
2. ↑  "Creedence Clearwater Revival". Cleveland, Ohio: Rock & Roll Hall of Fame. สืบค้นเมื่อ July 4, 2017.
3. ↑  Whitburn, Joel (1990). *The Billboard Hot 100 Charts: The Sixties (October 25, 1969 through December 27, 1969)*. Menomonee Falls, Wisconsin: Record Research, Inc. ISBN 0-89820-074-1.
4. ↑  Murrells, Joseph (1978). *The Book of Golden Discs*. London: Barrie and Jenkins Ltd. p. 257. ISBN 0-214-20512-6.
ข้าวเสาไห้
**ข้าวเสาไห้** หรือ **ข้าวเจ๊กเชยเสาไห้** เป็นข้าวที่ได้รับการจดทะเบียนสินค้าบ่งชี้ทางภูมิศาสตร์เป็นข้าวพื้นเมืองของอำเภอเสาไห้ จังหวัดสระบุรี ได้รับการรับรอง ข้าวสิ่งบ่งชี้ทางภูมิศาสตร์ (GI) เมื่อวันที่ 30 กันยายน พ.ศ. 2551 มีแหล่งผลิตอยู่ในอำเภอเสาไห้ อำเภอเมืองสระบุรี อำเภอหนองแซง อำเภอวิหารแดง อำเภอหนองแค อำเภอหนองโดน และอำเภอดอนพุด จังหวัดสระบุรี

แป้งข้าวเจ๊กเชย นำมาผลิตเป็นผลิตภัณฑ์รูปแบบเส้น เช่น เส้นขนมจีนแป้งสด ก๋วยเตี๋ยว มักกะโรนี สปาเกตตี อุด้ง ส่วนของขนมหวาน เช่น ขนมเปียกปูน ขนมชั้น และขนมหม้อแกง

ลักษณะ
------

ข้าวเสาไห้เป็นข้าวไวแสง มีปริมาณอะมิโลสสูง (มีร้อยละ 27–28) มีความสูงประมาณ 160 เซนติเมตร คอรวงยาว รวงข้าวมีความยาวเฉลี่ย 33 เซนติเมตร ระแง้ถี่ สีของกาบใบมี 2 ลักษณะ คือ เจ๊กเชยกาบใบไม้สีม่วง และเจ๊กเชยกาบใบสีม่วงสีข้าวเปลือกมีสีฟาง เมล็ดมีความเรียวยาว เมื่อหุงแล้วข้าวจะสุกร่วนเป็นตัว ไม่เกาะเป็นก้อน ข้าวเก่าเมื่อนำมาหุง ไม่มีกลิ่นสาบ

ประวัติ
-------

จังหวัดสระบุรีมีประวัติการปลูกข้าวมาเป็นเวลายาวนาน เป็นจุดยุทธศาสตร์ เป็นที่รวบรวมเสบียงอาหารและเป็นยุ้งฉางเก็บไว้คราวศึกสงครามตั้งแต่ราว พ.ศ. 2125 โดยบริเวณอำเภอเสาไห้เป็นที่ชุมนุมการค้าขายสินค้าเกษตรต่าง ๆ จากบริเวณลุ่มแม่น้ำป่าสัก

มีพ่อค้าชาวจีนชื่อ เจ๊กเชยคอยควบคุมดูแลการแลกสินค้า และสนใจข้าวพันธุ์ก้นจุด จึงแนะนำให้ชาวนานำไปปลูกขยายผลผลิตแล้วนำมาแลกสินค้ากับเจ๊กเชย ต่อมาชาวนาเรียกพันธุ์ข้าวนี้ว่า *ข้าวเจ๊กเชย* ข้าวนี้นำส่งไปขายถึงอยุธยา พบว่าเป็นข้าวหุงขึ้นหม้อ รสชาติดี ไม่อ่อนไม่แข็งจนเกินไป เก็บไว้ค้างคืนไม่บูด จึงมีการสอบถามกันจึงพบว่าเป็นข้าวเจ๊กเชยมาจากอำเภอเสาไห้ จึงเรียกภายหลังว่า *ข้าวเจ๊กเชยเสาไห้*

อ้างอิง
-------

1. 1 2  "ข้าวเจ๊กเชยเสาไห้". ศูนย์ข้อมูลข้าวตลาดเฉพาะ. คลังข้อมูลเก่าเก็บจากแหล่งเดิมเมื่อ 2022-03-06. สืบค้นเมื่อ 2022-03-06.
2. ↑  "ข้าวเสาไห้". สำนักงานปลัดกระทรวงเกษตรและสหกรณ์. คลังข้อมูลเก่าเก็บจากแหล่งเดิมเมื่อ 2022-03-06. สืบค้นเมื่อ 2022-03-06.
**พระอินทร์อภัย** (หรือ **อินทรอไภย**) มีชื่อตัวว่า **ไพ** มีฐานันดรศักดิ์เดิมว่า **เจ้าฟ้าทัศไภย** (หรือ **ทัศไพ**) เป็นพระราชโอรสในสมเด็จพระเจ้ากรุงธนบุรีกับกรมบริจาภักดีศรีสุดารักษ์ หลังการผลัดแผ่นดินก็ถูกถอดจากฐานันดรศักดิ์ แต่ด้วยมีความสามารถด้านการแพทย์ จึงเข้ารับราชการในราชสำนักพระบาทสมเด็จพระพุทธยอดฟ้าจุฬาโลกมหาราช เป็นตำแหน่งเจ้าราชนิกูลที่ *พระอินทร์อภัย* และเป็นบิดาของเจ้าจอมมารดาน้อย ในรัชกาลที่ 4

พระอินทร์อภัยถูกประหารชีวิตเมื่อ พ.ศ. 2358 เพราะลอบเป็นชู้กับบาทบริจาริกาในพระบาทสมเด็จพระพุทธเลิศหล้านภาลัย

ประวัติ
-------

พระอินทร์อภัย มีฐานันดรศักดิ์เดิมว่า เจ้าฟ้าทัศไภย เป็นพระราชโอรสในสมเด็จพระเจ้ากรุงธนบุรี ประสูติแต่กรมบริจาภักดีศรีสุดารักษ์ หรือเจ้าหญิงฉิม ธิดาเจ้าพระยานครศรีธรรมราช (หนู) มีพี่น้องร่วมบิดามารดาสี่คน ได้แก่ เจ้าฟ้าทัศพงษ์ เจ้าฟ้านเรนทรราชกุมาร และเจ้าฟ้าปัญจปาปี

หลังการผลัดแผ่นดิน เจ้าฟ้าทัศพงศ์และเจ้าฟ้าทัศไภยมีความรู้ทางการแพทย์ ได้รับราชการในราชสำนักพระบาทสมเด็จพระพุทธยอดฟ้าจุฬาโลกมหาราช เป็นเจ้าราชนิกุล ที่ *พระพงษ์นรินทร์* และ *พระอินทร์อภัย* ตามลำดับ มีตำแหน่งเข้าเฝ้าต่อจากเสนาบดี และสามารถเข้าออกในเขตพระราชฐานได้ เนื่องจากเป็นแพทย์

ด้วยความที่พระอินทร์อภัยเป็นแพทย์ในราชสำนักจึงสามารถเข้านอกออกในเขตพระราชฐานฝ่ายในได้โดยสะดวก พระอินทร์อภัยลอบเป็นชู้กับบาทบริจาริกาในพระบาทสมเด็จพระพุทธเลิศหล้านภาลัย ได้แก่ เจ้าจอมอ่อน เจ้าจอมอิ่ม เจ้าจอมไม้เทด ทนายเรือกนายหนึ่ง และโขลนคนหนึ่ง เมื่อความทราบถึงพระเนตรพระกรรณ ทรงโปรดเกล้าฯ ให้พระเจ้าลูกยาเธอ กรมหมื่นเจษฎาบดินทร์ทำการไต่สวนจนได้ความเป็นสัตย์ ทรงโปรดเกล้าให้ประหารชีวิตพระอินทร์อภัยและเจ้าจอมเมื่อปีวอก พ.ศ. 2358

ทายาท
-----

พระอินทร์อภัยมีบุตร-ธิดา ดังนี้

* หลวงมงคลรัตนราชมนตรี (กุดั่น)
* เจ้าจอมมารดาน้อย ในรัชกาลที่ 4 เป็นพระชนนีของพระเจ้าบรมวงศ์เธอ กรมหมื่นมเหศวรศิววิลาส และพระเจ้าบรมวงศ์เธอ กรมหมื่นวิษณุนาถนิภาธร
* คุณหญิงลูกอิน
* คุณหญิงอรัญ (หรือ หิรัญ)
* คุณชายเหรา
* คุณหญิงพุ่ม
* คุณหญิงไผ่
* คุณชายมังกร
* คุณชายเล็ก
* คุณหญิงเผือก
* คุณหญิงหนู
* หลวงมงคลรัตน์ราชมนตรี (จุ้ย)
* คุณชายน้อย

อ้างอิง
-------

เชิงอรรถ

1. 1 2 3  *พระราชวิจารณ์ ใน พระบาทสมเด็จพระจุลจอมเกล้าเจ้าอยู่หัว เรื่องจดหมายความทรงจำของพระเจ้าไปยิกาเธอ กรมหลวงนรินทรเทวี (เจ้าครอกวัดโพธิ์) ตั้งแต่ จ.ศ. 1129 ถึง 1182 เป็นเวลา 53 ปี*, หน้า 81
2. 1 2  เล็ก พงษ์สมัครไทย. *พระญาติ ราชสกุลกรุงรัตนโกสินทร์*. กรุงเทพ : สำนักพิมพ์ข้าวฟ่าง, พ.ศ. 2549. 160 หน้า. หน้า หน้าที่. ISBN 974-9687-35-3
3. ↑  ธำรงศักดิ์ อายุวัฒนะ. *ราชสกุลจักรีวงศ์ และราชสกุลสมเด็จพระเจ้าตากสินมหาราช*. กรุงเทพ : สำนักพิมพ์บรรณกิจ, พิมพ์ครั้งที่ 3 พ.ศ. 2544. 490 หน้า. หน้า หน้าที่. ISBN 974-222-648-2
4. ↑  *หญิงร้าย*, หน้า 158
5. ↑  "ทำไมเจ้าจอมมารดาน้อย หม่อมเชื้อสายพระเจ้าตากห้าวจนร.4ทรงเกือบสั่งยิง-ตัดหัวตามพ่อ". *ศิลปวัฒนธรรม*. 29 ตุลาคม 2564. สืบค้นเมื่อ 3 มกราคม 2565. `{{cite web}}`: ตรวจสอบค่าวันที่ใน: `|accessdate=` (help)

บรรณานุกรม

* จุลจอมเกล้าเจ้าอยู่หัว, พระบาทสมเด็จพระ. *พระราชวิจารณ์ ใน พระบาทสมเด็จพระจุลจอมเกล้าเจ้าอยู่หัว เรื่องจดหมายความทรงจำของพระเจ้าไปยิกาเธอ กรมหลวงนรินทรเทวี (เจ้าครอกวัดโพธิ์) ตั้งแต่ จ.ศ. 1129 ถึง 1182 เป็นเวลา 53 ปี*. กรุงเทพฯ : ศรีปัญญา, 2552. 576 หน้า. ISBN 978-611-7146-02-2
* วรธิภา สัตยานุศักดิ์กุล. *หญิงร้าย*. กรุงเทพฯ : ยิปซี กรุ๊ป, 2562. 256 หน้า. ISBN 978-616-301-670-6
โปสเตอร์ปลุกระดมจากสงครามโลกครั้งที่สอง
**ธงเรดดัสเตอร์** (Red Duster) หรือ**ธงแสดงสัญชาติสีแดง** (British Red Ensign) เป็นธงพลเรือนของสหราชอาณาจักรและถือเป็นธงแสดงสัญชาติชนิดหนึ่งของสหราชอาณาจักร ธงนี้ถูกใช้ในพานิชยนาวีเป็นหลัก และในบางครั้งธงนี้จะถูกปรับแต่งโดยเพิ่มตราสัญลักษณ์ต่างๆไว้บนผืนธง

ธงเรดดัสเตอร์เป็นธงที่ถูกใช้โดยพ่อค้าและเรือโดยสารของอังกฤษมาตั้งแต่ปี ค.ศ. 1707 ก่อนหน้านั้น กองทัพเรือของอังกฤษและสกอตแลนด์จะใช้ "ธงแสดงสัญชาติอังกฤษสีแดง" และ "ธงแสดงสัญชาติสกอตแลนด์สีแดง" เป็นหลัก โดยธงสองธงนี้ถูกใช้งานมาตั้งแต่ช่วง ค.ศ.1620 แล้ว

Small  vexillological symbol or pictogram in black and white showing the different uses of the flagธงแสดงสัญชาติอังกฤษสีแดง (English Red Ensign)
Small  vexillological symbol or pictogram in black and white showing the different uses of the flagธงแสดงสัญชาติสก็อตแลนด์สีแดง (Scottish Red Ensign)

ธงที่ถูกปรับแต่ง
----------------

ในบางครั้ง หน่วยงานของภาครัฐหรือองค์กรต่างๆจะใช้ธงเรดดัสเตอร์ที่ถูกปรับแต่ง โดยมีการเพิ่มตราสัญลักษณ์เข้าไปที่ฝั่งขวาของธง

| ธง | ชื่อองค์กร |
| --- | --- |
|  | Company of Watermen and Lightermen |
|  | Eastern Sea Fisheries |
|  | Maritime Volunteer Service |
|  | National Register of Historic Vessels |
|  | National Register of Historic Vessels Fleet |
|  | North Wales and North West Sea Fisheries |
|  | Royal National Lifeboat Institution |
|  | South Wales Sea Fisheries |
|  | Trinity House |

สโมสรเรือยอร์ชบางแห่งได้รับอนุญาตให้ใช้ธงเรดดัสเตอร์ที่ถูกปรับแต่งแทนธงชาติ บนธงจะมีตราสัญลักษณ์ของสโมสรอยู่ที่มุมขวา

| ธง | ชื่อสโมสร |
| --- | --- |
|  | Brixham Yacht Club |
|  | House of Commons Yacht Club |
|  | Lloyd's Yacht Club |
|  | Royal Dart Yacht Club |
|  | Royal Fowey Yacht Club |
|  | Royal Hamilton Amateur Dinghy Club |
|  | Royal Lymington Yacht Club |
|  | Royal Norfolk and Suffolk Yacht Club |
|  | Royal Victoria Yacht Club |
|  | Royal Windermere Yacht Club |
|  | Royal Yachting Association |
|  | St. Helier Yacht Club |
|  | West Mersea Yacht Club |
**นักกีฬาผู้ลี้ภัยในโอลิมปิก** หรือ **ทีมโอลิมปิกผู้ลี้ภัย** (อังกฤษ: Refugee Olympic Team at the Olympics) เป็นกลุ่มที่ประกอบด้วยผู้เข้าร่วมโอลิมปิกอิสระซึ่งเป็นผู้ลี้ภัย ในเดือนมีนาคม พ.ศ. 2559 ประธานคณะกรรมการโอลิมปิกสากล (IOC) โทมัส บัค ได้ประกาศจัดตั้งทีมนักกีฬาโอลิมปิกผู้ลี้ภัย เพื่อเป็นสัญลักษณ์ของความหวังสำหรับผู้ลี้ภัยทุกคนในโลก เพื่อสร้างความตระหนักรู้ทั่วโลกเกี่ยวกับ ขนาดของวิกฤตผู้อพยพในยุโรป ในเดือนกันยายน พ.ศ. 2560 ไอโอซีได้จัดตั้งมูลนิธิผู้ลี้ภัยโอลิมปิกขึ้นเพื่อช่วยเหลือผู้ลี้ภัยในระยะยาว

ธงโอลิมปิก และ เพลงสดุดีโอลิมปิก ถูกใช้เป็นสัญลักษณ์ของทีม นักกีฬาที่เข้าร่วมเดินขบวนในพิธีเปิดโอลิมปิกฤดูร้อน 2016 โดยทีมเข้าสู่สนามในฐานะคณะผู้แทนทีมสุดท้ายก่อนถึงประเทศเจ้าภาพ ในโอลิมปิกฤดูร้อน 2020 ทีมได้เข้าสู่สนามเป็นอันดับสองรองจากกรีซ

ในโอลิมปิกฤดูร้อน 2016 ทีมใช้รหัสประเทศของคณะกรรมการโอลิมปิกสากลคือ ROT แต่ในโอลิมปิกฤดูร้อน 2020 ได้เปลี่ยนเป็น EOR ย่อมาจากภาษาฝรั่งเศสว่า *Équipe olympique des réfugiés* ในปี ค.ศ. 2022 ไม่มีนักกีฬาโอลิมปิกผู้ลี้ภัยเข้าร่วมใน กีฬาโอลิมปิกฤดูหนาว

ทีมได้รับรางวัล Princess of Asturias Award ประจำปี ค.ศ. 2022 สาขากีฬา จากการเปิดโอกาสให้นักกีฬาในเขตความขัดแย้ง และสถานที่ที่สิทธิมนุษยชนถูกละเมิด ทำให้ไม่สามารถแสดงกิจกรรมกีฬาและกิจกรรมส่วนตัวของพวกเขาได้

การเข้าร่วม
-----------

หมวดหมู่นี้สร้างขึ้นในเดือนมีนาคม ค.ศ. 2016 เกณฑ์การคัดเลือกประกอบด้วยระดับกีฬา สถานะผู้ลี้ภัยอย่างเป็นทางการที่ตรวจสอบโดย สหประชาชาติ สถานการณ์ส่วนบุคคล และภูมิหลังของนักกีฬาแต่ละคน

### โอลิมปิกฤดูร้อน 2016

บทความหลัก: นักกีฬาผู้ลี้ภัยในโอลิมปิกฤดูร้อน 2016

| นักกีฬา | ประเทศต้นทาง | ประเทศเจ้าบ้าน | ขนิดกีฬา | รายการ |
| --- | --- | --- | --- | --- |
| เจมส์ เชียงเจียก |  ซูดานใต้ |  เคนยา | กรีฑา | 400 ม. |
| ยีช บีล |  ซูดานใต้ |  เคนยา | กรีฑา | 800 ม. |
| เปาโล โลโคโร |  ซูดานใต้ |  เคนยา | กรีฑา | 1,500 เมตร |
| โยนาส คินเด |  เอธิโอเปีย |  ลักเซมเบิร์ก | กรีฑา | มาราธอน |
| โปโปเล มิเซนก้า |  สาธารณรัฐประชาธิปไตยคองโก |  บราซิล | ยูโด | 90 กก. |
| รามี อานิส |  ซีเรีย |  เบลเยียม | ว่ายน้ำ | ผีเสื้อ 100 เมตร |
| โรส โลคอนเยน |  ซูดานใต้ |  เคนยา | กรีฑา | 800 ม. |
| แองเจลิน่า โลฮาลิธ |  ซูดานใต้ |  เคนยา | กรีฑา | 1,500 เมตร |
| โยลันเด้ มาบิกา |  สาธารณรัฐประชาธิปไตยคองโก |  บราซิล | ยูโด | 70 กก. |
| ยูสรา มาร์ดินี่ |  ซีเรีย |  เยอรมนี | ว่ายน้ำ | ท่าผีเสื้อ 100 เมตร |

อ้างอิง
-------

1. ↑  "IOC Refugee Olympic Team". International Olympic Committee. สืบค้นเมื่อ 24 July 2021.
2. ↑  "Refugee Olympic Team to Shine Spotlight On Worldwide Refugee Crisis". International Olympic Committee. 3 มิถุนายน 2016. เก็บจากแหล่งเดิมเมื่อ 3 มิถุนายน 2016. สืบค้นเมื่อ 3 มิถุนายน 2016.
3. ↑  "Refugee Olympic team awarded prestigious Spanish prize". *The Washington Post*. 25 May 2022. สืบค้นเมื่อ 2 June 2022.

แหล่งข้อมูลอื่น
---------------

* Yusra Mardini (2018). *Butterfly; From Refugee to Olympian - My Story of Rescue, Hope, and Triumph*, St. Martin's Publishing Group
* Runbin Wang, Gan Li (2018). *Practice, Implementation and Idea Advocacy of the Rio Refugee Olympic Team in the View of Global Governance*
**สมเด็จพระราชินีซาโลเต ลูเปเปาอูแห่งตองงา** (ตองงา: *Sālote Lupepauʻu*) หรือพระนามในภาษาอังกฤษ **สมเด็จพระราชินีชาร์ลอตต์แห่งตองงา** (อังกฤษ: Queen Charlotte of Tonga) (ค.ศ. 1811 - 8 กันยายน ค.ศ. 1889) เป็นสมเด็จพระราชินีแห่งราชอาณาจักรตองงาตั้งแต่ปี ค.ศ. 1875 จนกระทั่งเสด็จสวรรคตในปี ค.ศ. 1889 พระองค์เป็นพระอัครมเหสีในพระเจ้าจอร์จ ตูโปอูที่ 1 แห่งตองงา

พระสาทิสลักษณ์ของสมเด็จพระราชินีชาร์ลอตต์แห่งตองงา วาดโดย เจมส์ เกย์ ซอกินส์

พระราชประวัติ
-------------

สมเด็จพระราชินีซาโลเต ลูเปเปาอู เสด็จพระราชสมภพเมื่อปี ค.ศ. 1811 เป็นพระธิดาของ ตามาตาอูฮาลา กับ มากามาโลฮิ

อภิเษกสมรส
----------

สมเด็จพระราชินีซาโลเต ลูเปเปาอูทรงอภิเษกสมรสกับ พระเจ้าจอร์จ ตูโปอูที่ 1 แห่งตองงา ซึ่งในขณะนั้นยังเป็นเพียงเจ้าชาย ในปี ค.ศ. 1833 ตามราชประเพณีตองงา และอภิเษกสมรสอีกครั้งเมื่อวันที่ 27 มีนาคม ค.ศ. 1834 ตามประเพณีในศาสนาคริตส์ พระองค์และพระเจ้าจอร์จ ตูโปอูที่ 1 มีพระราชโอรส-ธิดาด้วยกันหลายพระองค์ แต่ทุกพระองค์ล้วนแล้วแต่สิ้นพระชนม์ก่อนพระเจ้าจอร์จ ตูโปอูที่ 1 ทำให้ไม่มีพระองค์ใดได้ครองราชย์

สมเด็จพระราชินี
---------------

พระองค์ทรงเริ่มดำรงพระอิสริยยศสมเด็จพระราชินีแห่งราชอาณาจักรตองงาเมื่อ 4 ธันวาคม ค.ศ. 1845 จากการรวมกันครั้งแรกของราชอาณาจักรตองงา แต่พระองค์ได้เป็นสมเด็จพระราชินีอย่างสมบูรณ์เมื่อวันที่ 4 พฤศจิกายน ค.ศ. 1875 ตามคำประกาศรัฐธรรมนูญฉบับที่ 1 แห่งราชอาณาจักรตองงา

สวรรคต
------

สมเด็จพระราชินีซาโลเต ลูเปเปาอู เสด็จสวรรคตในวันที่ 8 กันยายน ค.ศ. 1889 ก่อนพระเจ้าจอร์จ ตูโปอูที่ 1 ทำให้ตำแหน่งสมเด็จพระราชินีแห่งตองงาว่างลงระยะหนึ่ง ต่อมาเมื่อพระเจ้าจอร์จ ตูโปอูที่ 2 แห่งตองงาครองราชย์ พระมเหสีของพระองค์เจ้าหญิงเอดิธ มาเรีย โปมาเรวาฮิเนแห่งตาฮีตี จึงได้เป็น สมเด็จพระราชินีพระองค์ต่อมา

อ้างอิง
-------

1. ↑  Le Roi est Mort | Queen Charlotte of Tonga[*ลิงก์เสีย*]
2. ↑  "Langi tauʻolunga & hiva kakala - Tauʻolunga komipiuta". คลังข้อมูลเก่าเก็บจากแหล่งเดิมเมื่อ 2013-03-01. สืบค้นเมื่อ 2013-07-22.
3. ↑  hwww.historyofnations.net History of Tonga
4. ↑  Tonga: History - globalEDGE - Michigan State University
5. ↑  Death of the Queen of Tonga.

| ก่อนหน้า |  | สมเด็จพระราชินีซาโลเต ลูเปเปาอู |  | ถัดไป |
| --- | --- | --- | --- | --- |
| **พระอิสริยยศสถาปนาใหม่** |  |  **สมเด็จพระราชินีแห่งตองงา** (4 พฤศจิกายน ค.ศ. 1875 - 8 กันยายน ค.ศ. 1889) |  | **สมเด็จพระราชินีเอดิธ มาเรีย โปมาเรวาฮิเน** |
นักดนตรี
**ออกไซด์แอนด์นูทริโน** (อังกฤษ: Oxide & Neutrino) เป็นดีเจและเอ็มซี แนวยูเคการาจ และทู-สเตปการาจ จากลอนดอน ประกอบด้วยสมาชิกคือ อเล็กซ์ ริเวอร์ส (เกิด 1982) และ มาร์ก โอไซทูทู (เกิด 1982)

ซิงเกิลแรกของพวกเขาคือ เพลง "Bound 4 Da Reload (Casualty)" สามารถขึ้นอันดับ 1 บนชาร์ท ยูเคซิงเกิลชาร์ต เมื่อเดือนพฤษภาคม ค.ศ. 2000 เพลงนี้ได้ใช้ท่อนเพลงตัวอย่าง (แซมเพิล) จากธีมเพลงของดราม่าทางช่องบีบีซีวันที่ชื่อ *Casualty* และยังมีท่อนบทพูดจากภาพยนตร์ในปี 1998 เรื่อง *Lock, Stock and Two Smoking Barrels* ผลงานเพลงของพวกเขาปรากฏในภาพยนตร์เรื่อง *Ali G Indahouse* ในเพลง "Shoot to Kill" ซึ่งมีประกอบในภาพยนตร์ และเพลงยังบรรจุในซีดีเพลงประกอบภาพยนตร์อีกด้วย

ออกไซด์แอนด์นูทริโน ยังเป็นสมาชิกของกลุ่มศิลปินแนวยูเคการาจที่ชื่อ โซโซลิดครูว์ ออกไซด์ได้ช่วยดูแลเพลงให้กับอัลบั้มแรกของ ลิซา มาฟเฟีย ชุด *First Lady* และในเพลง "Industry Lady" ในอัลบั้มมิกซ์เทปของ เฟซ ที่ชื่อ *Sign 2 the Block*

ในปี 2007 ทั้งคู่กลับสู่ด้านดนตรีอีกครั้ง โดยการออกซิงเกิลใหม่ที่ชื่อ "What R U" ออกเมื่อ 14 พฤษภาคม และออกผลงานอัลบั้มที่ 4 ที่ชื่อ *2nd Chance* เมื่อ 11 มิถุนายน

ผลงาน
-----

### อัลบั้ม

* 2000: *The Solid Sound of the Underground*
* 2001: *Execute* - UK #11
* 2002: *2 Stepz Ahead* - UK #28
* 2007: *2nd Chance* - 11 มิถุนายน 2007

### Singles

**จากอัลบั้ม *Execute*:**

* "Bound 4 Da Reload (Casualty)" - UK #1 ในเดือนเมษายน 2000
* "No Good 4 Me" (featuring Megaman, MC Romeo & Lisa Maffia)- UK #6 ในเดือนธันวาคม 2000
* "Up Middle Finger" - UK #7 ในเดือนพฤษภาคม 2001
* "Devil's Nightmare" - UK #16 ในเดือนกรกฎาคม 2001

**จากอัลบั้ม *2 Stepz Ahead*:**

* "Rap Dis"/"Only Wanna Know U Cos Ure Famous remix" - UK #12 ในเดือนพฤศจิกายน 2001
* "Dem Girls (I Don't Know Why)" (featuring Kowdean) - UK #10 ในเดือนตุลาคม 2002

**จากอัลบั้ม *2nd Chance*:**

* "What R U" - 14 พฤษภาคม 2007

อ้างอิง
-------

1. 1 2 3  Roberts, David (2006). *British Hit Singles & Albums* (19th ed.). London: Guinness World Records Limited. p. 413. ISBN 1-904994-10-5.
มาร์ก วอร์เนอร์
**มาร์ก โรเบิร์ต วอร์เนอร์** (อังกฤษ:**Mark Robet Warner**) หรือ **มาร์ก วอร์เนอร์** เกิดเมื่อวันที่ 15 ธันวาคม ค.ศ.1954 (พ.ศ.2497) ที่เมืองอินเดียนาโพลิส รัฐอินเดียนา สหรัฐอเมริกา เป็นนักการเมืองชาวอเมริกัน สังกัดพรรคเดโมแครต ปัจจุบันเป็นวุฒิสมาชิกสหรัฐฯ จากรัฐเวอร์จิเนีย โดยได้รับการเลือกตั้งครั้งแรกเมื่อปี 2008 โดยเขาสามารถชนะคู่แข่งจากพรรครีพับลิกัน คือ จิม กิลมอร์ อดีตผู้ว่าการรัฐเวอร์จิเนีย ด้วยคะแนนเสียง 65.0% ต่อ 33.7% และสามารถชนะการเลือกตั้งในสมัยที่ 2 ในปี 2014 ด้วยคะแนนเสียง 49.1% ต่อ 48.3% โดยก่อนหน้านั้นในการเลือกตั้งเมื่อปี 1996 เขาเคยลงสมัครชิงตำแหน่งวุฒิสมาชิกรัฐเวอร์เนีย โดยแข่งกับเจ้าของตำแหน่งในขณะนั้นคือ จอห์น วอร์เนอร์ จากพรรครีพับลิกัน แต่แพ้การเลือกตั้งด้วยคะแนนเสียง 47.4% ต่อ 52.5% 

ก่อนที่วอร์เนอร์จะได้รับการเลือกตั้งเป็นวุฒิสมาชิกนั้นเขาเคยดำรงตำแหน่งผู้ว่าการรัฐเวอร์เนีย คนที่ 69 ในช่วงปี 2002-2006 โดยรองผู้ว่าการรัฐในขณะนั้นคือ ทิม เคน ซึ่งปัจจุบันนั้น เคน ก็ได้รับการเลือกตั้งให้เป็นวุฒิสมาชิกจากรัฐเวอร์จิเนียด้วยเช่นกัน

ด้านขีวิตส่วนตัวสมรสกับ ลิซ่า คอลลิส เมื่อปีค.ศ.1989 (พ.ศ.2532) มีบุตร-ธิดาร่วมกัน 3 คน
**ผู้นำฝ่ายค้าน** (อังกฤษ: the Leader of the Opposition) หรือเรียกเต็มว่า **ผู้นำฝ่ายค้านผู้ภักดีในสมเด็จฯ** (อังกฤษ: The Leader of His Majesty's Most Loyal Opposition) คือนักการเมืองซึ่งเป็นผู้นำฝ่ายค้านในรัฐสภาสหราชอาณาจักร

ตามจารีตรัฐธรรมนูญแล้วผู้นำฝ่ายค้านคือผู้นำในพรรคการเมืองที่มีขนาดใหญ่ที่สุดที่ไม่ใช่รัฐบาลในสภาสามัญชน ซึ่งโดยปกติแล้วจะเป็นพรรคการเมืองที่มีขนาดใหญ่เป็นอันดับสองในสภาสามัญชน ผู้นำฝ่ายค้านในปัจจุบันคือเซอร์เคียร์ สตาร์เมอร์ หัวหน้าพรรคแรงงาน ซึ่งเข้ารับตำแหน่งในพรรคเมื่อ 4 เมษายน ค.ศ. 2020

โดยปกติแล้วผู้นำฝ่ายค้านจะถูกมองว่าเป็นนายกรัฐมนตรีเงา และยังได้รับแต่งตั้งเป็นสมาชิกสภาองคมนตรี ผู้นำฝ่ายค้านโดยตำแหน่งจะทำหน้าที่เป็นผู้นำในคณะรัฐมนตรีเงาซึ่งมีบทบาทในการตรวจสอบการทำงานและนโยบายต่างๆ ของคณะรัฐมนตรีซึ่งนำโดยนายกรัฐมนตรี

นอกจากสภาสามัญชนแล้วในสภาขุนนางยังมีตำแหน่งผู้นำฝ่ายค้านเช่นเดียวกัน (ผู้ดำรงตำแหน่งปัจจุบันคือ บารอเนสสมิธแห่งบาซิลดอน ในสมัยศตวรรษที่ 19 นั้นพรรคการเมืองนั้นมีบทบาทน้อยกว่าและผู้นำฝ่ายค้านในทั้งสองสภามักจะมีฐานะเท่ากัน ซึ่งยกเว้นแต่ในกรณีที่ผู้นำฝ่ายค้านเคยดำรงตำแหน่งเป็นนายกรัฐมนตรีเพิ่งผ่านพ้นซึ่งจะถือเป็นผู้นำฝ่ายค้านในทั้งสองสภาโดยชัดเจน อย่างในก็ตามภายหลังจากการตราพระราชบัญญัติรัฐสภา ค.ศ. 1911 ก็ไม่ได้มีประเด็นในการถกเถียงว่าผู้นำฝ่ายค้านในสภาสามัญชนนั้นมีบทบาทสำคัญกว่า และยังเป็นผู้ดำรงตำแหน่งผู้นำฝ่ายค้านอย่างเป็นทางการ

ดูเพิ่ม
-------

* นายกรัฐมนตรีสหราชอาณาจักร

อ้างอิง
-------

1. ↑  "Appendix 3: Ministerial salaries – salary entitlements" (PDF). *House of Commons Library*. p. 51. สืบค้นเมื่อ 2020-04-05.
2. ↑  "Pay and expenses for MPs". *parliament.uk*. สืบค้นเมื่อ 2020-04-05.
**ทูมเรเดอร์** (อังกฤษ: Tomb Raider) เป็นวิดีโอเกมแนวแอ็กชันผจญภัยจำหน่ายโดยสแควร์เอนิกซ์ ทูมเรเดอร์เป็นเกมที่สี่ที่พัฒนาโดยคริสตัลไดนามิกส์ในแฟรนไชส์*ทูมเรเดอร์* เนื่องจากเป็นเกมแรกในทูมเรเดอร์เนื้อเรื่องใหม่ เกมนี้จึงเป็นภาครีบูตที่เน้นการสร้างจุดกำเนิดครั้งใหม่ของตัวละครหลัก ลารา ครอฟต์ ทูมเรเดอร์ออกจำหน่ายในวันที่ 5 มีนาคม ค.ศ. 2013 สำหรับไมโครซอฟท์ วินโดวส์ เพลย์สเตชัน 3 และเอกซ์บอกซ์ 360 และวันที่ 23 มกราคม ค.ศ. 2014 สำหรับโอเอสเท็น

คริสตัลไดนามิกส์เริ่มพัฒนาเกม*ทูมเรเดอร์*ไม่นานหลังออกเกม*ทูมเรเดอร์: อันเดอร์เวิลด์* เมื่อ ค.ศ. 2008 แทนที่จะทำเป็นภาคต่อ ทีมตัดสินใจเริ่มเนื้อเรื่องใหม่ทั้งหมด โดยสร้างจุดกำเนิดใหม่ของลารา ครอฟต์ เป็นครั้งที่สอง ต่อจากเกมทูมเรเดอร์: เลเจนด์ ทูมเรเดอร์มีเนื้อเรื่องในดินแดนยะมะไต เกาะที่ลาราที่ไม่เคยได้รับการทดสอบใด ๆ และไม่เคยเป็นนักสำรวจเกาะและหลุมศพ และนักต่อสู้ที่แข็งแกร่งมาก่อน ทูมเรเดอร์เป็นเกมแรกในเกมชุดที่มีระบบผู้เล่นหลายคนและเป็นเกมแรกที่จำหน่ายโดยสแควร์อีนิกซ์ หลังจากเกมที่แล้วเป็นของเอดอสอินเตอร์แอกทิฟ เมื่อ ค.ศ. 2009 คามิลลา ลัดดิงตัน เป็นผู้พากย์เสียงและรับบทเป็นลารา ครอฟต์ ใน ค.ศ. 2010 แทนที่คีลีย์ ฮอวส์

หลังจากเกมถูกเลื่อนจำหน่ายจากปลาย ค.ศ. 2012 ไปเป็นเดือนมีนาคม ค.ศ. 2013 ทูมเรเดอร์เป็นที่คาดหวังอย่างมาก เมื่อเกมออกมา เกมได้รับการตอบรับที่ดี โดยนักวิจารณ์ยกย่องกราฟิก ระบบของเกม การแสดงของลัดดิงตันละการกำหนดลักษณะตัวละครของลารา และการพัฒนาเกม แม้ว่าระบบผู้เล่นหลายคนที่เพิ่มมาจะถูกตำหนิ ทูมเรเดอร์ขายได้ 1 ล้านหน่วยภายในเวลา 48 ชั่วโมงที่ออกจำหน่าย และขายได้มากกว่า 8.5 ล้านหน่วยนับถึงเดือนเมษายน ค.ศ. 2015 ทำให้เป็นเกมชุดทูมเรเดอร์ที่ขายดีที่สุดจนถึงปัจจุบัน เกมรุ่นเพิ่มเติม *ทูมเรเดอร์: เดฟินิทิฟเอดิชัน* ออกจำหน่ายในอเมริกาเหนือในวันที่ 28 มกราคม ค.ศ. 2014 และในยุโรปวันที่ 31 มกราคม ค.ศ. 2014 สำหรับเพลย์สเตชัน 4 และเอกซ์บอกซ์วัน โดยมีคุณสมบัติทุกอย่างและเพิ่มเนื้อหาดาวน์โหลดเสริม เกมภาคต่อ *ไรส์ออฟเดอะทูมเรเดอร์* ออกจำหน่ายในเดือนพฤศจิกายน ค.ศ. 2015

อ้างอิง
-------

1. 1 2  "Tomb Raider Definitive Edition Announced". *Nixxes Software BV*. 9 December 2013. คลังข้อมูลเก่าเก็บจากแหล่งเดิมเมื่อ 2015-06-21. สืบค้นเมื่อ 9 December 2013.
2. ↑
3. ↑  Yin, Wesley. "Mirror's Edge writer Rhianna Pratchett announced as Tomb Raider lead writer". Eurogamer. สืบค้นเมื่อ 13 July 2012.
4. ↑  Stellalune (29 December 2011). "New TOMB RAIDER 9 Announced for 2013!". Tombraiders.net. สืบค้นเมื่อ 29 May 2012.

แหล่งข้อมูลอื่น
---------------

* เว็บไซต์ทางการ
* Tomb Raider 2013 PC Game Free Download เก็บถาวร 2014-05-06 ที่ เวย์แบ็กแมชชีน
*ยาโคบอวยพรให้บุตร* โดย François Maitre การกล่าวถึงที่นอนในปฐมกาล 49:33 บ่งบอกว่าเป็นคำกล่าวก่อนเสียชีวิต
**พรของยาโคบ** (อังกฤษ: Blessing of Jacob) เป็นบทกวีพยากรณ์ที่ปรากฏในปฐมกาล 49:1 -27 และกล่าวถึงบุตรชายทั้งสิบสองคนของยาโคบ หนังสือปฐมกาลแสดงบทกวีในฐานะคำพูดของยาโคบแก่บุตรชายเมื่อยาโคบใกล้จะเสียชีวิต 

ปฐมกาล 49 มีการประเมินชนเผ่าของอิสราเอลเช่นเดียวกับพรของโมเสส แต่บทกวีทั้งสองมีความเหมือนกันเพียงเล็กน้อย เช่นที่ระบุว่าชนเผ่าหนึ่งจะเป็นผู้พิพากษา และอีกชนเผ่าจึงจะเป็น*ลูกสิงห์* ในพรของยาโคบระบุว่าดานเป็นผู้พิพากษา และยูดาห์เป็นลูกสิงห์ ในขณะที่พรของโมเสสระบุว่ากาดเป็นผู้พิพากษา และดานเป็นลูกสิงห์

ยาโคบต่างจากโมเสสตรงที่ไม่หวั่นเกรงที่จะตำหนิบางชนเผ่า โดยเฉพาะเผ่ารูเบน เผ่าสิเมโอน และเผ่าเลวี บทกวีมุ่งอธิบายสาเหตุที่แต่ละเผ่าต้องทนทุกข์กับชะตากรรมที่พวกเขากระทำ จึงอธิบายเรื่องอาณาเขตขนาดเล็กของรูเบนบุตรหัวปีเมื่อเปรียบเทียบกับยูดาห์ ว่ามีสาเหตุมาจากการร่วมประเวณีกับญาติสนิทของรูเบน (กล่าวถึงในปฐมกาล 35:22  และ ปฐมกาล 49:3 -4) ที่อาณาเขตของสิโมโอนตั้งอยู่ภายในดินแดนของยูดาห์ และเลวีมีเมืองที่กระจัดกระจายไม่กี่เมือง ล้วนเป็นชะตากรรมอันเป็นผลมาจากความชั่วร้ายของพวกเขา ชนเผ่าอื่น ๆ ก็มีการบอกลักษณะไว้ ไม่ว่าจะเป็นเรื่องท่าจอดเรือและลูกกวางงดงาม

อ้างอิง
-------

1. ↑  ปฐมกาล 49:16
2. ↑  ปฐมกาล 49:9
3. ↑  เฉลยธรรมบัญญัติ 33:20 -21
4. ↑  เฉลยธรรมบัญญัติ 33:22

| * ด
* ค
* ก
* **หนังสือปฐมกาล**
 |
| --- |
| ยุคบรรพกาล (1–11) | 
* เรื่องเล่าการสร้างในปฐมกาล (1:1–2:3, 2:4–25)
* การตกในบาป (3)
* คาอินและอาเบล (4)
* ลำดับพงศ์พันธุ์ในปฐมกาล (5:1–6:8, 11:10–26)
* เรื่องเล่าน้ำท่วมในปฐมกาล (6:1–9:28)
* คำแช่งต่อฮาม (9:20–27)
* พงศ์พันธุ์ของโนอาห์และจุดกำเนิดของประชาชาติต่าง ๆ (10:1–11:9)
* หอคอยบาเบล (11:1–9)

 |
| ยุคปฐมบรรพบุรุษ (12–50) | 
* อับราฮัม (12–23)
* ข้อพิพาทระหว่างอับราฮัมและโลท (13)
* ยุทธการที่สิดดิม (14:1–17)
* พันธสัญญาแห่งซีกสัตว์ (15)
* โสโดมและโกโมราห์ (19:1–28)
* อิสอัค (21–35)
* การมัดอิสอัค (22)
* ยาโคบและบุตร (25–50)
* บันไดของยาโคบ (28)
* ยาโคบปล้ำสู้กับทูตสวรรค์ (32:22–32)
* โยเซฟและเสื้อคลุมหลากสี (37–50)
* พรของยาโคบ (49)

 |
| 

|  |  |  |
| --- | --- | --- |
|  |  | หนังสืออพยพ → |

 |
**อนุภูมิภาค**เป็นส่วนหนึ่งของภูมิภาคหรือทวีปที่ใหญ่กว่า และปกติยึดตำแหน่ง ปกติใช้จุดทิศหลักเช่นเหนือหรือใต้ เพื่อนิยามภูมิภาคย่อย

อนุภูมิภาคของสหประชาชาติ
------------------------

แผนโลกของสหประชาชาติ สร้างโดยกองสถิติแห่งสหประชาชาติ เพื่อความสอดคล้องทางสถิติและความสะดวก ประเทศหรือพื้นที่หนึ่งจะแสดงในภูมิภาคเดียวเท่านั้น
กองสถิติของสหประชาชาติรับผิดชอบการเก็บรวบรวม ประมวลผลและเผยแพร่สารสนเทศสถิติของสหประชาชาติ ในปี 2542 องค์การฯ พัฒนาระบบภูมิภาคมหภูมิศาสตร์ อนุภูมิภาคและกลุ่มเศรษฐกิจเลือกอื่นเพื่อรายงานความก้าวหน้าสู่การบรรลุเป้าหมายการพัฒนาสหัสวรรษทั่วโลก กองสถิติเหล่านี้มีการทบวนเพื่อความมุ่งหมายทางสถิติและใช้ดำเนินการวิเคราะห์ทางสถิติ

UN ว่า การมอบหมายประเทศหรือพื้นที่เข้ากับการจัดกลุ่มดังนี้เป็นไปเพื่อความสะดวกทางสถิติ และไม่ได้ส่อการสันนิษฐานใด ๆ เกี่ยวกับการรวมกันทางการเมืองหรือการรวมกันทางอื่นของประเทศหรือดินแดน

อ้างอิง
-------

1. ↑  "United Nations Statistics Division - About Us". คลังข้อมูลเก่าเก็บจากแหล่งเดิมเมื่อ 2009-09-28. สืบค้นเมื่อ 2018-03-01.
2. ↑  "United Nations Statistics Division - Standard Country and Area Codes Classifications". คลังข้อมูลเก่าเก็บจากแหล่งเดิมเมื่อ 2011-07-13. สืบค้นเมื่อ 2018-03-01.
3. ↑  Standard country or area codes and geographical regions for statistical use
**เออร์เนสต์ โจเซฟ คิง**(23 พฤศจิกายน ค.ศ. 1878 – 25 มิถุนายน ค.ศ. 1956) เป็นผู้บัญชาการสูงสุดแห่งกองเรือสหรัฐ (United States Fleet (COMINCH)) และหัวหน้าปฏิบัติการทางทะเล (CNO) ในช่วงสงครามโลกครั้งที่สอง ในขณะที่ดำรงตำแหน่งอยู่ในกองเรือสหรัฐ-หัวหน้าปฏิบัติการทะเล เขาได้ออกสั่งการปฏิบัติการของกองทัพเรือสหรัฐ วางแผน และบริหาร และเป็นสมาชิกของคณะเสนาธิการร่วม เขาเป็นเจ้าหน้าที่ระดับอาวุโสลำดับที่สองของกองทัพเรือสหรัฐในช่วงสงครามโลกครั้งที่สอง รองลงจากจอมพลเรือ วิลเลียม ดี เลฮี ที่ทำหน้าที่เป็นหัวหน้าเสนาธิการทหารของผู้บัญชาการสูงสุด

เกิดใน Lorain, รัฐโอไฮโอ คิงได้เข้าประจำการในกองทัพในช่วงสงครามสเปน-อเมริกัน ในขณะที่ยังศึกษาอยู่ในสถานศึกษานายทหารเรือสหรัฐ (United States Naval Academy) เขาได้รับหน้าที่บัญชาการเป็นครั้งแรกในปี ค.ศ. 1944 ได้นำเรือพิฆาต ยูเอสเอส เทอรรี่ ในเขตยึดครองเบรากรุซ ในช่วงสงครามโลกครั้งที่หนึ่ง เขาได้รับหน้าที่เป็นเจ้าหน้าที่เสนาธิการทหารภายใต้การนำโดยรองพลเรือเอก เฮนรี่ ที มาโย ผู้บัญชาการแห่งกองเรือสหรัฐแอตแลนติก ภายหลังสงคราม, คิงได้รับหน้าที่เป็นหัวหน้าของโรงเรียนนายทหารเรือระดับสูง บัญชาการแก่ฝูงเรือดำน้ำ และรับหน้าที่เป็นหัวหน้าสำนักงานวิชาการบิน ภายหลังช่วงเวลาหนึ่งในคณะกรรมการนายพลแห่งกองทัพเรือ คิงได้กลายเป็นผู้บัญชาการแห่งกองเรือแอตแลนติกในเดือนกุมภาพันธ์ ปี ค.ศ. 1941

ไม่นานหลังจากญี่ปุ่นโจมตีเพิร์ลฮาร์เบอร์ทำให้สหรัฐอเมริกาเข้าสู่สงครามโลกครั้งที่สอง คิงได้รับการแต่งตั้งให้เป็นผู้บัญชาการสูงสุดแห่งกองเรือสหรัฐ ในเดือนมีนาคม ค.ศ. 1942 คิงได้สืบทอดตำแหน่งต่อจากฮาโรลด์ สตาร์ก ในตำแหน่งหัวหน้าปฏิบัติการทางทะเล ในเดือนธันวาคม ค.ศ. 1944 คิงได้กลายเป็นพลเรือเอกคนที่สองที่ได้รับการเลื่อนตำแหน่งยศเป็นจอมพลเรือ คิงได้ลาออกจากกองทัพเรือในเดือนธันวาคม ค.ศ. 1945 และเสียชีวิตในปี ค.ศ. 1956

อ้างอิง
-------

1. ↑  U.S. officers holding five-star rank never retire; they draw full active duty pay for life.Spencer C. Tucker (2011). *The Encyclopedia of the Vietnam War: A Political, Social, and Military History*. ABC-CLIO. pp. 1685. ISBN 978-1-85109-961-0.
**ฌ็อง-โกลด บล็อง** (ฝรั่งเศส: *Jean-Claude Blanc*; เกิด 9 เมษายน 1963 ในช็องเบรี ประเทศฝรั่งเศส) เป็นผู้จัดการทั่วไปชาวฝรั่งเศส อดีตผู้บริหารฝ่ายการตลาดของปารีแซ็ง-แฌร์แม็ง และอดีตประธานเจ้าหน้าที่บริหารของยูเวนตุส

การศึกษา
--------

บล็องสำเร็จการศึกษาระดับปริญญาธุรกิจและการตลาดระหว่างประเทศจากวิทยาลัยธุรกิจสเกมา และปริญญาโทสาขาบริหารธุรกิจจากวิทยาลัยธุรกิจฮาร์วาร์ด

อาชีพ
-----

บล็องคือหนึ่งในผู้บริหารการตลาดด้านกีฬาที่มีประสบการณ์มากที่สุดในยุโรป โดยเป็นผู้นำองค์การด้านกีฬาประเภทต่าง ๆ ในช่วง 20 ปีที่ผ่านมา เขาบริหารจัดการทั้งโอลิมปิกฤดูร้อน, โอลิมปิกฤดูหนาว, ตูร์เดอฟร็องส์, ปารีสดาการ์, เฟรนช์โอเพน, เดวิสคัพ และดำรงตำแหน่งประธานและประธานเจ้าหน้าที่บริหารของยูเวนตุส

ก่อนที่จะมาเป็นประธานบอร์ดของยูเวนตุสในเดือนตุลาคม 2009 บล็องถูกดึงเข้ามาเป็นสมาชิกบอร์ดในช่วงเวลาที่เลวร้ายที่สุดในประวัติศาสตร์ของสโมสร เมื่อสโมสรตกชั้นไปเซเรียบี เนื่องจากคดีอื้อฉาว *กัลโชโปลี* บล็องมุ่งความสนใจไปที่การสร้างทีมและเจ้าหน้าที่ด้านเทคนิคขึ้นมาใหม่ทันที เขายังเจรจาสัญญาทางธุรกิจที่สำคัญใหม่ทั้งหมดและปรับปรุงสถานะทางการเงินของสโมสร ทีมทำผลงานได้ดีและกลับมาสู่เซเรียอาทันทีในฤดูกาล 2006–07 โดยขึ้นอันดับ 3 อย่างไม่คาดคิดในฤดูกาล 2007–08 จากนั้นรองแชมป์ในฤดูกาล 2008–09 ทำให้การเงินของสโมสรดำเนินไปอย่างคุ้มทุน

ผลงานชิ้นเอกของบล็องในช่วง 5 ปีที่ผ่านมาคือโครงการสร้างสนามฟุตบอลแห่งใหม่ของยูเวนตุส

อ้างอิง
-------

1. ↑  "Jean-Claude Blanc será o novo presidente da Juventus". *Terra*.
**บอลเชวิค** (อังกฤษ: Bolshevik รัสเซีย: большеви́к) แผลงมาจากคำว่า Большинство แปลว่า ส่วนใหญ่ หรือ หมู่มาก บอลเชวิค หมายถึงสมาชิกของกลุ่ม ๆ หนึ่งภายในพรรคแรงงานสังคมประชาธิปไตยรัสเซีย (อังกฤษ: RSDLP ย่อมาจาก Russian Social Democratic Labour Party) ซึ่งนิยมลัทธิมากซ์ กลุ่มนี้นำโดยเลนิน

ในพรรคนี้ยังมีอีกลุ่มหนึ่งเรียกกันว่า เมนเชวิค (Menshevik) ซึ่งแผลงมาจากคำในภาษารัสเซีย (Меньшинство) แปลว่า ส่วนน้อย กลุ่มเมนเชวิคนำโดยยูลี มาร์ตอฟ เพื่อนสนิทและเพื่อนร่วมงานที่ใกล้ชิดคนหนึ่งของเลนิน 

การแตกคอกันมีขึ้นในการประชุมใหญ่ของพรรคครั้งที่ 2 ที่จัดขึ้นที่กรุงบรัสเซลส์และลอนดอน เมื่อปี ค.ศ. 1903 และท้ายที่สุดแล้วกลุ่มบอลเชวิคก็กลายมาเป็นพรรคคอมมิวนิสต์แห่งสหภาพโซเวียต พวกบอลเชวิคมองเศรษฐกิจในแนวสัมคมนิยมสุดขั้วและเชื่อในความเป็นสากลของชนชั้นกรรมาชีพ พวกเขายึดหลักอำนาจเผด็จการพรรคเดียวและเป้าหมายสูงสุดเรื่องการปฏิวัติโลก พวกเขาปฏิเสธความเป็นชาติรัฐของรัสเซีย ความเชื่อและแนวทางปฏิบัติของพวกเขามักถูกเรียกรวม ๆ ว่า ลัทธิบอลเชวิค (Bolshevism)

จุดเริ่มของการแตกคอ
-------------------

การแตกคอกันของเลนินและมาร์ตอฟ มีขึ้นหลังจากที่เลนินเสนอว่าควรจำกัดสมาชิกพรรคให้เป็นเฉพาะนักปฏิวัติมืออาชีพเท่านั้นแต่มาร์ตอฟไม่เห็นด้วย เบื้องต้นกลุ่มของเลนินถูกเรียกว่า "กลุ่มแข็ง" ซึ่งหมายถึงมีท่าทีที่แข็งกร้าวในเรื่องนี้ ส่วนกลุ่มของมาร์ตอฟเรียกกันว่า "กลุ่มอ่อน" จากท่าทีที่อ่อนโอนมากกว่ากลุ่มของเลนิน แต่ต่อมาก็เรียกกันว่า บอลเชวิค และ เมนเชวิค เนื่องจากเลนินมีผู้สนับสนุนมากกว่าเล็กน้อย และการที่ทั้งสองฝ่ายไม่สามารถหาเสียงสนับสนุนอย่างเด็ดขาดได้ ในที่สุดในการประชุมครั้งนั้นก็มีการแยกกันเป็น 2 กลุ่มชัดเจน เดือนเมษายน ค.ศ. 1905 บอลเชวิคจัดการประชุมสมาชิกกลุ่มที่ลอนดอน โดยเรียกว่าการประชุมใหญ่พรรคครั้งที่ 3 ด้านเมนเชวิคก็จัดการประชุมขึ้นโต้ตอบมาบ้างและนั่นก็เป็นการแบ่งแยกกลุ่มกันอย่างเป็นทางการ

อ้างอิง
-------

1. ↑  (เปลี่ยนชื่อเป็น "พรรคคอมมิวนิสต์แห่งสหภาพโซเวียต")
พลอากาศเอก **หม่อมหลวงสุทธิรัตน์ เกษมสันต์** อดีตผู้ช่วยผู้บัญชาการทหารอากาศ เกิดเมื่อวันที่ 17 มีนาคม พ.ศ. 2492 จบการศึกษาจากโรงเรียนเตรียมทหารรุ่นที่ 10 (ตท.10), โรงเรียนนายเรืออากาศรุ่นที่ 17, โรงเรียนนายทหารชั้นผู้บังคับฝูง รุ่นที่ 47, โรงเรียนเสนาธิการทหารบก (หลักสูตรประจำ) รุ่นที่ 64, วิทยาลัยการทัพอากาศ รุ่นที่ 30, วิทยาลัยป้องกันราชอาณาจักร (หลักสูตร ปรอ.) รุ่นที่ 15

การรับราชการตำแหน่งสำคัญ อาทิ ฝ่ายเสนาธิการประจำผู้บัญชาการทหารอากาศ,ผู้บัญชาการกองสนับสนุนทางอากาศ ,ประธานกรรมการสถาบันการบินพลเรือน, ผู้บังคับการกองบิน 41 กองพลบินที่ 3, ผู้ช่วยทูตทหารอากาศไทยประจำกรุงลอนดอน สหราชอาณาจักร และ รักษาราชการผู้ช่วยทูตทหารอากาศไทยประจำกรุงโคเปนเฮเกน ประเทศเดนมาร์ก, รองเจ้ากรมการลาดตระเวนทางอากาศ กองบัญชาการสนับสนุนทหารอากาศ, เสนาธิการศูนย์วิทยาศาสตร์และพัฒนาระบบอาวุธกองทัพอากาศ, ผู้ช่วยปลัดบัญชีทหาร กองบัญชาการทหารสูงสุด, ผู้บัญชาการกองบัญชาการสนับสนุนทหารอากาศ, ผู้ช่วยเสนาธิการทหารอากาศฝ่ายยุทธบริการ ก่อนที่จะเกษียณอายุราชการเมื่อวันที่ 30 กันยายน พ.ศ. 2552 ในยศ พลอากาศเอก (พล.อ.อ.) ตำแหน่งผู้ช่วยผู้บัญชาการทหารอากาศ (พล.อ.อ.อิทธพร ศุภวงศ์)

ชีวิตส่วนตัว พล.อ.อ.ม.ล.สุทธิรัตน์ สมรสกับ นางแสงดาว เกษมสันต์ ณ อยุธยา มีบุตรธิดา 2 คน โดยบุตรสาวคนโต คือ สุทธิดา เกษมสันต์ ณ อยุธยา นักแสดงและอดีตนักร้องวัยรุ่นที่มีชื่อเสียง ในสังกัดของ บริษัท อาร์.เอส.โปรโมชั่น จำกัด

เครื่องราชอิสริยาภรณ์
---------------------

* พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2549 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2523 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)

อ้างอิง
-------

1. ↑  โปรดเกล้าฯแต่งตั้ง383นายทหาร โผ ตท.10พรึบ จากสนุกดอตคอม
2. ↑  โผไม่พลิก"อิทธพร" คุมทัพฟ้าอนุพงษ์ย้ายแม่ทัพทั้ง4ภาค[*ลิงก์เสีย*] จากผู้จัดการออนไลน์[*ลิงก์เสีย*]
3. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ เก็บถาวร 2011-10-11 ที่ เวย์แบ็กแมชชีน, เล่ม ๑๒๖ ตอนที่ ๑๖ ข หน้า ๓, ๔ ธันวาคม ๒๕๕๒
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2007-01-07 ที่ เวย์แบ็กแมชชีน, เล่ม ๑๒๓ ตอนที่ ๒๓ ข หน้า ๙, ๑๘ ธันวาคม ๒๕๔๙
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๗ ตอนที่ ๑๑๐ ง ฉบับพิเศษ หน้า ๒๗, ๒๑ กรกฎาคม ๒๕๒๓

แหล่งข้อมูลอื่น
---------------

* ประวัติจากกองทัพอากาศ[*ลิงก์เสีย*]
**จอยดิวิชัน** (อังกฤษ: Joy Division) เป็นวงร็อกอังกฤษ ก่อตั้งวงในปี ค.ศ. 1976 ที่ซัลฟอร์ด เกรตเตอร์แมนเชสเตอร์ เดิมทีใช้ชื่อวงว่า **วอร์ซอว์** (อังกฤษ: Warsaw) สมาชิกดั้งเดิมประกอบด้วย เอียน เคอร์ติส (ร้องและในบางครั้งเล่นกีตาร์), เบอร์นาร์ด ซัมเนอร์ (กีตาร์และคีย์บอร์ด) ปีเตอร์ ฮูก (กีตาร์เบสและร้องประสาน) และสตีเฟน มอร์ริส (กลองและเพอร์คัชชัน)

จอยดิวิชัน ได้มีส่วนร่วมในกระแสเพลงพังก์ร็อกอย่างรวดเร็ว มีอิทธิพลในการพัฒนาเพลงและสไตล์ ที่ถือเป็นผู้นำในกระแสโพสต์-พังก์ในปลายคริสต์ทศวรรษ 1970 จากข้อมูลของนักวิจารณ์ จอน ซาเวจ วง "ไม่ใช่พังก์แต่เป็นอิทธิพลโดยตรงจากพลังดนตรี" อีพีเปิดตัววงชุดแรกในปี ค.ศ. 1978 ชุด *An Ideal for Living* เตะตากับผู้มีชื่อเสียงในรายการโทรทัศน์อย่าง โทนี วิลสัน ทำให้อัลบั้มเปิดตัวชุดแรกของวงชุด *Unknown Pleasures* ได้ออกภายใต้ค่ายอิสระของวิลสันที่ชื่อ แฟกทอรีเรเคิดส์ อัลบั้มได้รับเสียงวิจารณ์ที่ดีจากสื่ออังกฤษ และเนื่องจากความสำเร็จของวง นักร้องนำ เอียน เคอร์ติส ถูกรุมเร้ากับความกดดันและอุปสรรคส่วนตัว รวมถึงปัญหาชีวิตสมรสและการป่วยด้วยโรคลมชัก เป็นอุปสรรคมากขึ้นในการแสดงคอนเสิร์ตกับเขา และมักจะลมชักขณะการแสดง

ก่อนการทัวร์แรกในอเมริกาของเขาในเดือนพฤษภาคม ค.ศ. 1980 เคอร์ติสที่เต็มไปด้วยความกดดัน ได้ฆ่าตัวตาย อัลบั้มหลังการเสียชีวิตของจอยดิวิชัน ชุดที่ 2 ชื่อ *Closer* (1980) มีซิงเกิ้ลอย่าง "Love Will Tear Us Apart" ได้กลายเป็นซิงเกิ้ลที่ประสบความสำเร็จที่สุดในชาร์ตของวง หลังการเสียชีวิตของเคอร์ติส สมาชิกที่เหลือของวงได้ก่อตั้งวงใหม่ที่ชื่อ นิวออร์เดอร์ ประสบความสำเร็จทั้งเสียงวิจารณ์และยอดขาย

อ้างอิง
-------

1. ↑  ซัมเนอร์ใช้ชื่อในเครดิตกับวงว่า Sumner was "Bernard Dicken", "Bernard Albrecht" และ "Bernard Albrecht-Dicken" เมื่อครั้งออกกับจอยดิวิชัน
2. ↑  Savage, Jon. "Foreword". *Touching from a Distance: Ian Curtis and Joy Division.* London: Faber, 1995 (2nd ed. 2001, 3rd ed. 2005). ISBN 0-571-17445-0
Error ซิงเกิลโดยโนเดาต์

**"จัสต์อะเกิร์ล"** (อังกฤษ: Just a Girl) เป็นเพลงของวงอเมริกัน โนเดาต์ จากสตูดิโออัลบั้มชุดที่ 3 *ทราจิกคิงดอม* (1995) เพลงนี้แต่งโดยเกว็น สเตฟานี และทอม ดูมอนต์ โพรดิวซ์โดยแมตทิว ไวล์เดอร์ ออกจำหน่ายในฐานะซิงเกิ้ลนำในสหรัฐเมื่อ 21 กันยายน 1995 ในยุโรปบางประเทศ "จัสต์อะเกิร์ล" ออกขายในปี 1997 และยังปรากฏในอัลบั้มรวมฮิตปี 2003 ชุด *The Singles 1992–2003* เนื้อเพลง "จัสต์อะเกิร์ล" เป็นเพลงนิวเวฟ พูดในมุมมองชีวิตของสเตฟานี ในฐานะผู้หญิงกับการติดขัดในความเข้มงวดของผู้ปกครอง "จัสต์อะเกิร์ล" เป็นเพลงแรกที่สเตฟานีแต่ง โดยปราศจากการช่วยเหลือของพี่ชาย เอริก

"จัสต์อะเกิร์ล" ได้รับเสียงวิจารณ์ด้านบวกจากนักวิจารณ์เพลง การมีเนื้อเพลงผู้หญิง ความติดหูของเพลง และเสียงร้อง เป็นประเด็นที่ถูกพูดถึงในนักวิจารณ์ ซิงเกิ้ลนี้เป็นซิงเกิ้ลเปิดตัวที่ได้รับความนิยมของโนเดาต์ "จัสต์อะเกิร์ล" ยังเป็นซิงเกิ้ลแรกที่เข้าชาร์ตในสหรัฐ สูงสุดอันดับ 23 บนบิลบอร์ดฮอต 100 ยังติดท็อป 10 ในอีกหลายประเทศ อย่าง ออสเตรเลีย ไอร์แลนด์ นิวซีแลนด์ นอร์เวย์ สกอตแลนด์ และสหราชอาณาจักร

มิวสิกวิดีโอกำกับโดย มาร์ก โคห์ร ในวิดีโอสเตฟานีร้องเพลงในระหว่างทำความสะอาดและจัดการห้องน้ำ ขณะที่สมาชิกชายที่เหลือเล่นเครื่องดนตรีในห้องน้ำสกปรก ไม่ได้ทำเก็บกวาด แบ่งแยกโดยกำแพง ท้ายสุดผู้ชายก็ปีนข้ามมายังห้องน้ำหญิง และเริ่มเต้นรำกัน วงโนเดาต์และสเตฟานีเอง แสดงสดเพลงนี้หลายครั้ง รวมถึงคอนเสิร์ตแรกของวง ทราจิกคิงดอมเวิลด์ทัวร์ (1995–97), ร็อกสเตดีทัวร์ในปี 2002 และในอองกอร์ใน ดิสอิสวอตเดอะทรุทฟีลส์ไลก์ทัวร์ ปี 2016

อ้างอิง
-------

1. ↑  Piers, Ryan (2020-09-23). "These are the 25 most influential songs of pop punk". *Alt Press*. สืบค้นเมื่อ 2021-12-31.
2. ↑  Partridge, Kenneth (March 25, 2014). "With *Tragic Kingdom*, No Doubt gave ska a chance". *The A.V. Club*. เก็บจากแหล่งเดิมเมื่อ August 2, 2018. สืบค้นเมื่อ August 2, 2018.
3. ↑  Gracie, Bianca (2014-11-21). "In Celebration Of Gwen Stefani: 12 Of The Best Songs From Our Favorite Hollaback Girl". *Idolator*. สืบค้นเมื่อ 2021-12-07.
4. ↑  "The 96 Best Alternative Rock Songs of 1996". *SPIN*. August 31, 2016. สืบค้นเมื่อ June 17, 2021.
***โอลีบายเดอะไนต์*** (อังกฤษ: Only by the Night) เป็นผลงานสตูดิโออัลบั้มที่ 4 ของวงอเมริกันร็อกที่ชื่อ คิงส์ออฟลีออน ออกวางขายทั่วโลกเดือนกันยายน ค.ศ. 2008 การเขียนเพลงในอัลบั้มชุดนี้เริ่มจากตั้งแต่หลังการออกอัลบั้มชุดที่สามไม่กี่วัน อัลบั้มมีโปรดิวเซอร์คือ แองเจโล เพตราเลียและแจ็กไควร์ คิง บันทึกเสียงช่วงเดือนกุมภาพันธ์ 2008 ที่แบล็กเบิร์ดสตูดิโอ ในแนชวิลล์

โอลีบายเดอะไนต์ ประสบความสำเร็จด้านยอดขาย ขึ้นชาร์ทในท็อปเทน มากกว่า 10 ประเทศทั่วโลก อัลบั้มยังได้รับการยืนยันว่าเป็นอัลบั้มที่ขายดีที่สุดในออสเตรเลีย ในระดับ 8 แผ่นเสียงทองคำขาว มียอดขายอัลบั้มสูงสุดในปี 2008 ในประเทศออสเตรเลียและเป็นอัลบั้มขายดีที่สุดเป็นอันดับ 3 ในปี 2008 ในสหราชอาณาจักร และยังได้รับ 2 รางวัลบริตอวอร์ดส นอกจากนั้น มีสองซิงเกิ้ลจากอัลบั้มที่ติดชาร์ท "Sex on Fire" ขึ้นอันดับ 1 ในสหราชอาณาจักรและออสเตรเลีย และชาร์ตฮ็อตโมเดิร์นร็อกแทร็กในอเมริกา และอันดับ 2 ในนิวซีแลนด์ ส่วนซิงเกิ้ลที่สองของอัลบั้มคือ "Use Somebody" ติดชาร์ทอันดับ 2 ในสหราชอาณาจักร และอันดับ 2 ในออสเตรเลีย อัลบั้มนี้ยังได้รับการเสนอชื่อเข้าชิงรางวัลแกรมมี่ครั้งที่ 51 ในสาขาอัลบั้มร็อกยอดเยี่ยม กับเพลง "Sex on Fire"

อ้างอิง
-------

1. ↑  "ARIA Certification List". ARIA. สืบค้นเมื่อ 2009-1-02. `{{cite web}}`: ตรวจสอบค่าวันที่ใน: `|accessdate=` (help)
2. ↑  "The 51ts Annual Grammy Awards Nominations List". The Recording Academy. 2008-12-03. คลังข้อมูลเก่าเก็บจากแหล่งเดิมเมื่อ 2008-12-04. สืบค้นเมื่อ 2008-12-04.
**ไฮม์** (อังกฤษ: Haim) เป็นวงป็อปร็อกอเมริกันจาก ลอสแอนเจลิส สมาชิกวงประกอบไปด้วยเอสเต้ , แดเนียล และ อลาน่า ไฮม์ และมือกลอง แดช ฮัตตัน โดยวงมีกลิ่นอายของดนตรีป็อปในผลงานเพลง ซึ่งมักตรงข้ามกับการแสดงโชว์ของพวกเธอที่มักมีมาดของความเป็นร็อคอยู่

สามพี่น้องตระกูลไฮม์ เอสเต้ , แดเนียล , อลาน่า เติบโตมาในครอบครัวศิลปิน และเริ่มเล่นเครื่องดนตรีตั้งแต่วัยเด็ก และได้โคฟเวอร์เพลงร่วมกับพ่อแม่ของเธอ พวกเขาได้แสดงในฐานะไฮม์ในปี 2007 , แต่ก็ไม่ได้จริงจังมากนัก เอสเต้ พี่ใหญ่แห่งไฮม์จบการศึกษาจากสาขา มานุษยดนตรีวิทยา ขณะที่แดเนียลกำลังประสบความสำเร็จกับการทัวร์คอนเสริตกับเจนนี่ ลูวิส มือกีตาร์กับ จูเลียน คาซาบลังคาส ฟร้อนแมนท์วง เดอะสโตรกส์ กับการทัวร์เดี่ยวของเขา และนำไปสู่การเปิดตัวของไฮม์ในปี ค.ศ. 2012

ทางวงปล่อยซิงเกิ้ล , Forever (ก่อนหน้านี้ปล่อยในรูปแบบ EP ซึ่งให้โหลดฟรีโดยมีเวลาจำกัด) บวกกับมีการต้อนรับที่ค่อนข้างดีจากเทศกาลดนตรี South by Southwest festival จนกระทั่งค่ายเพลง Polydor Records ได้เห็นถึงศักยภาพความสามารถจนได้เซ็นสัญญาเป็นศิลปิน จนได้บริษัทเพลงอย่าง ร็อกเนชัน ซึ่งควบคุมโดย เจย์-ซี มาดูแลให้กับไฮม์ในช่วงต้นปี 2012 

ทางวงได้เริ่มการอัดสำหรับสตูดิโอชุดแรกของพวกเธอ , Days Are Gone ระหว่างการทัวร์ อาทิเทศกาลดนตรีอย่าง Glastonbury Festival. อัลบั้มดังกล่าวขึ้นชาร์จติดหนึ่งในสิบ ในหลายประเทศ เช่น ติดอันดับหนึ่งในอังกฤษ และทางวงก็ได้คว้ารางวัลมากมายในช่วงสิ้นปี 2013 วงยังถูกเสนอชื่อเข้าชิงในฐานะศิลปินหน้าใหม่ที่ยอดเยี่ยม ในแกรมมีอะวอร์ดครั้งที่ 57 ซึ่งทางวงก็ได้เตรียมอัดอัลบั้มชุดที่สอง

อ้างอิง
-------

1. ↑  "Grammys 2015: Haim singer Danielle involved in pre-Grammys car accident". *The Independent*. February 8, 2015. สืบค้นเมื่อ February 11, 2015.
**ซันไซน์ & ซิตี้ ไลท์ส** (อังกฤษ: Sunshine & City Lights) เป็นซิงเกิลของนักร้องเพลงร็อค ป๊อป ชาวอเมริกัน เกรย์สัน ชานซ์ เพลงนี้เขียนขึ้นโดย เขาเองและคู่หู, Nexus. ถูกจำหน่ายเมื่อ 2 สิงหาคม 2555 มิวสิควิดีโออำนวยการสร้างโดย Vevo เมื่อ 16 พฤศจิกายน 2555 โดย Clarence Fuller เนื้อหามิวสิควิดีโอถูกคิดด้วยเขาเอง

การสร้างและแรงบันดาลใจ
----------------------

เกรย์สัน ชานซ์ ใน มิวสิควิดีโอ
"Sunshine & City Lights" แต่งขึ้นระหว่างที่เกรย์สันกำลังทำเพลงในสตูดิโอที่ลอนดอน กับเดอะ เน็กซัส คู่หูนักแต่งเพลงของเขา เพลงนี้สะท้อนให้เห็นความเป็นศิลปินและความสามารถในการร้องเพลงของเกรย์สันได้อย่างสมบูรณ์แบบ

ก่อนที่จะปล่อยอัลบั้มใหม่ออกมา เกรย์สันได้ทำมินิอัลบั้มชุดพิเศษ "Truth To Be Told part 1" ให้แฟน ๆ ได้ฟังกัน โดยมีกำหนดวางแผงทั่วโลก มินิอัลบั้มชุดนี้จะเป็นการรวมผลงานเพลงใหม่ ๆ ที่เกรย์สันได้ทำงานร่วมกับ ทีมงานมือทองสมองเพชร อาทิ ไมเคิล วอร์เรน ที่เคยทำงานร่วมกับ เจนนิเฟอร์ โลเปซ/ พาร์ อีสท์ มูฟเมนท์, โมบี้ แก็ด ที่ทำงานกับ เฟอร์กี้ / บียอนเซ่ มาแล้ว, ลินดี้ ร็อบบินส์ ที่ทำงานกับ เดมี่ โลวาโต้/ วัน ไดเร็คชั่น และ เดอะ เน็กซัส จากผลงานของลานา เดล เรย์

เกรย์สันได้เปิดตัวเพลงใหม่ "Sunshine & City Lights" ในหลายคอนเสิร์ตที่อเมริกาและแคนาดา รวมไปถึงเป็นแขกรับเชิญพิเศษใน CCTV-MTV Mandarin Music Honors เมื่อเดือนสิงหาคมที่ผ่านมา

รายชื่อเพลง
-----------

Digital download
1. "Sunshine & City Lights" – 3:43

อ้างอิง
-------

* Official website
* Chance กลับมาพร้อมซิงเกิ้ลใหม่ Sunshine & City Lights
นักดนตรี
ดราก้อนฟอร์ซ (อังกฤษ: Dragon Force) เป็นวง พาวเวอร์เมทัล สัญชาติอังกฤษ ก่อตั้งในขึ้นปี 1999 ณ นครลอนดอน วงนี้รู้จักกันเป็นอย่างดีในเรื่องความสามารถ ของมือกีตาร์ ที่โซโล่เร็วมาก และนาน เพลงของดรากอนฟอร์ซมีการผสานเสียงธรรมดาของเครื่องดนตรีทั่วไปเข้ากับเสียงที่แต่งด้วยไฟฟ้าสมัยใหม่ด้วย วงนี้ได้รับความนิยมจากแฟนเพลงร็อคเป็นอย่างมาก จึงถูกนำไปทำเป็นเกมส์ อย่างเช่น เกมกีตาร์ระดับโลก อย่าง กีตาร์ฮีโร่

ดราก้อนฟอร์ซ ประกอบด้วย เฮอร์แมน ลี สัญชาติ อังกฤษ-ฮ่องกงทำหน้าที่โซโล่กีตาร์ เช่นเดียวกับ แซม ท็อตแมน ซึ่งทั้ง 2 เป็นผู้ร่วมก่อตั้งวงนี้อีกด้วย เดฟ แมกคินทอสห์ ทำหน้าที่เป็นมือกลอง ส่วน เฟรเดริค เลคเคริก ทำหน้าที่เบส และ วาดิม พรูซานนอฟ ทำหน้าที่คีย์บอร์ด ร้องนำ 

ซิงเกิ้ลที่มีชื่อเสียงที่สุดของวงนี้ คือ "**Through the Fire and Flames**" ที่ขึ้นชื่อว่าเป็นหนึ่งในเพลงกีตาร์ที่เล่นยากที่สุดในโลก เนื่องจากเป็นเพลงที่โซโล่ เร็วมาก เกม กีตาร์ฮีโร่ III (Guitar Hero III) ได้นำเพลงนี้ไปประกอบเกมส์ และถือว่าเป็นเพลงที่หินที่สุดของเกมส์ กีตาร์ฮีโร่ ตั้งแต่เคยทำมา

อัลบั้ม
-------

ตั้งแต่ปี 2003 เป็นต้นมา มีอัลบั้มรวม 7 อัลบั้ม

* Valley Of The Damned (2003)
* Sonic Firestorm (2004)
* Inhuman Rampage (2006)
* Ultra Beatdown (2008)
* The Power Within (2012)
* Maximum Overload (2014)
* Reaching Into Infinity (2017)

อ้างอิง
-------

1. ↑
2. ↑